म्हापशेंः चिखली- कोलवाळ हांगा कोमुनिदाद सुवातेर रस्तो तयार करून थंय घातिल्ली गेट कोमुनिदाद प्रशासकाच्या आदेशा प्रमाण कोमुनिदाद संचालक मंडळान काडून उडयली. 345 ह्या सर्वें नंबरांत सुवातेच्या मुंडकाराच्या पालवान एकल्ल्यान हो रस्तो तयार करून ताचेर लोखणाची गेट उबारल्ली. हे सुवातेचे एके वटेन आशिल्ले खाजगी सुवातेत ताणे प्लॉट तयार केल्यात. मात थंय वचपाक रस्तो नाशिल्ल्यान कोमुनिदादीचे सुवातेंतल्या व्हो रस्तो तयार केला.
 रस्त्याच्या बांदकामा आड कोमुनिदाद संचालक मंडळान उत्तर गोंय कोमुनिदाद प्रशासका कडेन कागाळ केल्ली. प्रशासक शिवप्रसाद नायक हाणे आदेश जारी करून गेट मोडून उडोवन रस्तो बांदल्ली सुवात पयलीं भशेन करपाक कोमुनिदान मंडळाक सांगल्लें. तें प्रमाण तांणी गेट काडून फुडली कारवाय केली. मजगतीं, मुशीरवाडो कोलवाळ हांका 429/0 ह्या सर्वे नंबरांत कावलाच्या अड्ड्या खातीर केल्ले शेडीचें बांदकाम मातयेभरवण करपाचो आदेश बार्देशाच्या उपजिल्होधिकाऱ्यान दिल्लो. मात ताचे पयलींच हे शेड काडल्ल्यान आदेशाची कार्यवाही करपाक गेल्ल्या मामलेदाराक परत येवचें पडलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 